Document ID: /roh_data/filtered/fineweb-2-filterrobots_roh.jsonl.gz/13521

Bien di
...ed in cordial beinvegni ad Ilanz/Glion
Tier nus essas Vus all’emprema adressa en Surselva. Nossa vischnaunca viva! E quei vala sche Vus habiteis cheu, sche Vus gudis Vossas vacanzas cheu, sche Vus fageis sport e cummissiuns cheu ni sche Vus vuleis semplamein visitar in dils loghens da nossa vischnaunca.
Bi che Vus essas cheu - cordial beinvegni.
Temps da Nadal a Glion
Igl emprem marcau sper il Rein porscha in program multifar, plein variaziun ed impressiunont duront il temps d'Advent e sur ils dis da fiasta. Fagei ina viseta ad ina fiera, gudi da far Vossas cumpras ina dumengia ni laschai fascinar d'in raquent d'ina praula. Cheu intervegnis Vus dapli...
Cartas dil di dalla vischnaunca
Guder in di...
...plein viadi
Nossa vischnaunca porscha a Vus - sco igl ei usit en Svizra - il previlegi e la pusseivladad da retrer cartas dil di per viagiar cun il mied public pli favoreivlas. Fagei diever da questa purschida ed emprendi d'enconuscher il Grischun ni schizun la Svizra. Nus giavischein bia divertiment ed in bien e segir viadi. Empustar cartas dil di
Reservaziun da localitads
Spazi e temps...
...per Vies interess
Reservei Tier nus ina localitad per Voss'occurenza ni Vies eveniment, seigi quei in seminari, in cuors ni era fiastas. Informei nus davart Vos giavischs. Bugen dein nus a Vus sclariment davart la reservaziun ed il diever.
Reservar localitad
Casas da camps communalas a Siat ed a Riein
La vischnaunca dad Ilanz/Glion lai vi la "Casa Sentupada a Siat - il center da vacanzas e scolaziun" sco era la "Resgia a Riein - in liug da sentupada" per diversas occurrenzas. Il vitg da Siat schai sin 1319 m s. m. ed il vitg da Riein ei situaus sin 1270 m s. m.
La Casa Sentupada a Siat ei adattada per:
Vacanzas, pernottaziuns singulas, pernottaziuns en gruppas, occurrenzas da fatschenta e da famiglia, scolaziuns / dietas.
Igl entir stabiliment ei vegnius renovaus ed ei dapertut endrizzaus tenor ils basegns da persunas cun impediments. La casa da camp porscha 32 plazs da star sur notg. Ulteriuras informaziuns e reservaziun.
La Resgia a Riein ei adattada per:
Occurrenzas da fatschenta e da famiglia, radunonzas, cuors / seminars, pernottaziuns en gruppas, scolaziuns / dietas, sentupadas d'uniuns, occurrenzas, referats.
Ina veglia resgia dils onns 1940 ei vegnida renovada ed endrizzada aschia ch'ins sa duvrar ella per differents intents individuals. La casa da camp porscha 34 plazs da star sur notg. Ulteriuras informaziuns e reservaziun.